**LIETUVOS GRYBAVIMO ČEMPIONATO**

**VARĖNOS RAJONO SAVIVALDYBĖS MERO TAUREI LAIMĖTI**

**TAISYKLĖS**

**I SKYRIUS**

**ČEMPIONATO VIETA, LAIKAS, DALYVIAI**

1. Čempionato vieta – Dainavos giria.
2. Čempionato dalyviai registruojami Marcinkonių kaime prie Kastinio ežero. Nuo Varėnos iki Marcinkonių vykstama pagal informacines rodykles.
3. Grybavimo laikas **– 2019 m. rugsėjo 28 d. 8.00 - 11.00 val.** (**registracija nuo 7.00 iki 8.00 val.).**
4. Starto mokestis komandai –10 Eur.
5. Čempionate kviečiamos dalyvauti:

5.1. komandos iš visų Lietuvos savivaldybių;

5.2. miestų partnerių iš užsienio komandos;

5.3. grybautojų komandos iš visos Lietuvos.

1. Komanda susideda iš 4 dalyvių.

7. Komanda turi išsirinkti vadovą, turėti komandos pavadinimą, atributiką (marškinėlius, kepuraites ir t. t.)

8. Kiekvienas grybautojas turi turėti krepšį, peiliuką (pageidautina – kompasą ir švilpuką).

9.Renkamų grybų sąrašas bus pateiktas prieš pat startą.

10. Visi grybautojai turi vadovautis taisykle **,,Nepažįstu – nerenku“.**

11. Draudžiama ardyti miško paklotę, samanų ir kerpių dangą.

12. Negalima niokoti senų, peraugusių ir kitų nerenkamų grybų, nes jie visi naudingi miškui.

**II SKYRIUS**

**NUGALĖTOJŲ NUSTATYMAS**

1. Nugalėtojus nustato komisija.
2. Nugalėtojų nustatymo kriterijai:

14.1. komandos surinktų grybų svoris;

14.2. komandos surinktų baravykų skaičius;

14.3. grybautojo rastas didžiausias baravykas (nustatoma pagal svorį);

14.4. jauniausias čempionato dalyvis;

14.5. vyriausias čempionato dalyvis;

14.6. komanda, pasirinkusi šmaikščiausią komandos pavadinimą ir savo apranga ryškiausiai atspindinti savo kraštą.

**III SKYRIUS**

**NUGALĖTOJŲ APDOVANOJIMAS**

15. Komanda, surinkusi daugiausia grybų, yra skelbiama Grybavimo čempionato nugalėtoja ir apdovanojama Varėnos rajono savivaldybės mero taure.

16. Kitoms dviem komandoms, užėmusioms II ir III vietas, įteikiamos II ir III vietos taurės.

17. Specialiaisiais prizais apdovanojama:

17.1. komanda, surinkusi daugiausia baravykų;

17.2. grybautojas, radęs didžiausią baravyką;

17.3. jauniausias čempionato dalyvis;

17.4. vyriausias čempionato dalyvis;

17.5. šmaikščiausia komanda.

18. Komanda, laimėjusi Varėnos rajono savivaldybės mero taurę, trejus metus čempionate dalyvauja Grybavimo čempionato garbės komandos teisėmis.

**IV SKYRIUS**

**APDOVANOJIMO LAIKAS IR VIETA**

19. Nugalėtojai skelbiami ir apdovanojami **2019 m. rugsėjo 28 d. 16 val.** Varėnos mieste, Grybų šventės metu, didžiojoje scenoje.

**Smagaus grybavimo!**